11. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.64219 της 17/30 Οκτ.1974 (ΦΕΚ  Β΄1099) Περί καθορισμού διαδικασίας διεξαγωγής δημοσίων μειοδοτικών διαγωνισμών υπό του Υπουργείου Εσωτερικών δια την προμήθειαν οχημάτων, μηχανημάτων, εφοδίων και υλικών προς κάλυψιν αναγκών των Οργανισμών Τοπικής Αυτοδιοικήσεως. Έχοντες υπ’ όψει: Τας διατάξεις του Ν.Δ.309/1974 «περί συστάσεως παρά τω Ταμείω Παρακαταθηκών και Δανείων λογαριασμού υπό τον τίτλον «Υπουργείον Εσωτερικών-Εφόδια Υδρεύσεως» και ειδικώτερον τα άρθρ.2 και 7 αυτού επιφυλλασσομένων των διατάξεων των άρθρ.84,85 και 86 του Ν.Δ.321/69 «περί Κώδικος Δημοσίου Λογιστικού», αποφασίζομεν: Καθορίζομεν την διαδικασίαν διεξαγωγής των δημοσίων μειοδοτικών διαγωνισμών δια την προμήθειαν οχημάτων, μηχανημάτων, εφοδίων και υλικών εν γένει δια τας ανάγκας των Δήμων και Κοινοτήτων της Χώρας ως κάτωθι: Διακήρυξις, εγγύησις, διεξαγωγή και έγκρισις διαγωνισμού προμηθειών Άρθρ.9.-Η ποιοτική παραλαβή της προμηθείας  ενεργείται κατ’ αρχήν εντός της Ελλάδος πλην  αν εκ του είδους του εμπορεύματος ή εκ  του  συμφέροντος  του  Δημοσίου,  επιβάλλεται  επί (Μετά την σελ.280,26) Σελ.280,27 Τεύχος 552-Σελ.39 ΄Εργα και προμήθειες Δήμων και Κοινοτήτων 3.Ε.α.11 συγκεκριμένης περιπτώσεως η ποιοτική ή και η ποσοτική παραλαβή έξω της Ελλάδος. Η έξω της Ελλάδος ποιοτική παραλαβή γνωστοποιουμένη εν τη διακηρύξει ανατίθεται: 1)Εις Οίκους πραγματογνώμονας ανεγνωρισμένου κύρους, επιλεγομένους υπό του Υπουργείου. 2)Εις επιτροπάς καταρτιζομένας υπό του Υπουργείου εξ εμπείρων ιδιωτών ή στρατιωτικών ή πολιτικών υπαλλήλων ειδικευμένων, εις ας δικαιούται να συμμετάσχη και εκπρόσωπος του προμηθευτού οριζόμενος υπ’ αυτού. Εν περιπτώσει διαφωνίας μέλους της επιτροπής ποιοτικής παραλαβής ως προς την παραλαβήν των υπό του προμηθευτού παραδιδομένων εν τω εξωτερικώ ειδών, υποχρεούται η Προξενική Αρχή να διορίζη παραχρήμα δύο ανεγνωρισμένους πραγματογνώμονας, ων τον ένα προτείνει ο ενδιαφερόμενος προμηθευτής, ούτοι δε αποφαίνονται δι’ ητιολογημένου πρακτικού επί της αμφισβητήσεως ως διαιτηταί. Εις περίπτωσιν διαφωνίας των διαιτητών η Προξενική Αρχή διορίζει επιδιαιτητήν. Η απόφασις τούτου δεσμεύει αμφότερα τα μέλη. Αν οι διαιτηταί ή ο επιδιαιτητής αποφανθώσιν ότι το εμπόρευμα δεν πληροί τους όρους της συμβάσεως, το Υπουργείον αποφαίνεται κατά τα εν τη παρούση οριζόμενα. Η επιτροπή παραλαβής δύναται να απαρτίζεται εκ του πραγματογνώμονος Οίκου και ετέρων μελών οριζομένων ως άνω. Οσάκις εν τω διεθνεί εμπορίω προς καθορισμόν της ποιότητος είδους τινός, γίνονται δεκτά επίσημα πιστοποιητικά ποιότητος εκδιδόμενα υπό ανεγνωρισμένων Αρχών ή Οργανώσεων του τόπου παραγωγής ή φορτώσεως, δύναται το Υπουργείον να καθορίζη εν τη διακηρύξει ότι η ποιοτική παραλαβή είναι υποχρεωτική επί τη προσαγωγή τοιούτου πιστοποιητικού άνευ ετέρου ελέγχου. Η παραλαβή της προμηθείας εν τω εσωτερικώ ενεργείται συμφώνως προς τους εν τη συμβάσει ειδικούς όρους. Γενικώτερον η παραλαβή ενεργείται. α)Είτε δια μακροσκοπικής εξετάσεως. β)Είτε δια χημικής ή μηχανικής εξετάσεως. γ)Είτε κατ’ αμφοτέρους τους τρόπους τούτους ή άλλους ειδικώς οριζομένους τοιούτους. Επί προβλεπομένης μόνον μακροσκοπικής εξετάσεως η παραλαβή του είδους θεωρείται και οριστική. Εφ’ όσον όμως προβλέπονται και άλλοι τρόποι παραλαβής δύναται να συμφωνηθή η πληρωμή του όλου η μέρους της αξίας του παραλαμβανομένου είδους προ του αποτελέσματος πάντων ή τινών εκ των λοιπών. Σελ.280,28 Τεύχος 552-Σελ.40 Απορριπτομένου ή παραλαμβανομένου του είδους υπό της επιτροπής παραλαβής συντάσσεται παρ’ αυτής σχετικόν πρωτόκολλον εις 4πλούν, μεν, εν περιπτώσει παραλαβής εις 5πλούν δε, εν περιπτώσει απορρίψεως. Εφ’ όσον υπό της επιτροπής παραλαβής ήθελε καταρτισθή πρωτοκόλλον απορρίψεως, αύτη εκθέτουσα εν αυτώ τους λόγους απορρίψεως και τας παρεκκλίσεις του απορριπτομένου είδους, γνωματεύει προσθέτως αν το είδος δύναται να χρησιμοποιηθή και εν τη περιπτώσει ταύτη ποία είναι η κατά την κρίσιν αυτής επιβλητέα έκπτωσις τιμής. Εις πάσαν άλλην περίπτωσιν απορρίψεως κρινομένου του είδους ως παραληπτέου επί εκπτώσει άνω του 10% ουδεμία πληρωμή ενεργείται προ της οριστικής παραλαβής. 3.Ε.α.11 ΄Εργα και προμήθειες Δήμων και Κοινοτήτων Απορριφθέντος είδους τινός ή παραληφθέντος κατά πλειοψηφίαν των μελών της επιτροπής παραλαβής η υπόθεσις παραπέμπεται εις επιτροπήν διαιτησίας εις ην υποχρεωτικώς καλούμενος δύναται να παρίσταται ο ενδιαφερόμενος. Το Υπουργείον δύναται να αποφασίζη την παραλαβήν εμπορεύματος άνευ παραπομπής αυτού, εις διαιτησίαν, επιβάλλον τας κατά την κρίσιν των αρμοδίων οργάνων του προσηκούσας κυρώσεις, εφ’ όσον είναι προφανές οτι η παρέκκλισις αυτού από των όρων της συμβάσεως δεν επηρεάζει την καταλληλότητα του είδους και δύναται τούτο να χρησιμοποιηθή υπό της Υπηρεσίας. Επίσης δύναται αιτήσει του προμηθευτού το Υπουργείον να μη παραπέμψη την υπόθεσιν εις διαιτησίαν μετά το πέρας του τε μακροσκοπικού και χημικού ελέγχου της παραδοθείσης ποσότητος εφ’ όσον η μακροσκοπικώς προτεινομένη έκπτωσις είναι ελάσσων του 5%. Παρισταμένης ανάγκης, αι επιτροπαί παραλαβής δύνανται να ζητήσωσι παρά του Υπουργείου την παρουσίαν ειδικού εμπειρογνώμονος, ως και να ενεργώσι δειγματοληψίας ενεργούσαι ως προς τας τελευταίας ταύτας συμφώνως προς τας περί δειγματοληψίας διατάξεις της Νομοθεσίας του Γενικού Χημείου του Κράτους. Η δειγματοληψία ενεργείται δια λήψεως δείγματος εις διπλούν, ων το έτερον υποβάλλεται εις το Υπουργείον. Εν περιπτώσει διαφωνίας προμηθευτού προς το αποτέλεσμα της εξετάσεως της επιτροπής παραλαβής δύναται να ζητήση ούτος την εξέτασιν των παρά τω Υπουργείω κατατεθειμένων αρχικών δειγμάτων. Εκπρόθεσμος παράδοσις Άρθρ.10.-Εν περιπτώσει εκπροθέσμου προσκομίσεως του είδους πέραν της υπό του Νόμου επιτρεπομένης παρατάσεως της προθεσμίας κατά το 1/4 ταύτης, ο προμηθευτής κηρύσσεται υποχρεωτικώς έκπτωτος πλην των περιπτώσεων: 1)Υπαιτιότητος της Υπηρεσίας 2)Ανωτέρας βίας ης η απόδειξις βαρύνει εξ ολοκλήρου τον προμηθευτήν. Προμηθευτής όστις δεν ήθελεν αναφέρει εγγράφως προς το Υπουργείον τα συνιστώντα την ανωτέραν βίαν περιστατικά εντός 10ημέρου από της επελεύσεως αυτών, εν ένεκεν επηκολούθησεν αδυναμία αυτού δια την εν όλω ή εν μέρει εκτέλεσιν της αναληφθείσης προμηθείας στερείται του δικαιώματος να επικαλεσθή την ύπαρξιν ανωτέρας βίας. Το Υπουργείον δύναται να δεχθή την παραλαβήν εκπροθέσμως προσκομιζομένου πράγματος παρά προμηθευτού κηρυχθέντος εκπτώτου λόγω μη εμπροθέσμου προσκομίσεως τούτου, εφ’ όσον το υπό προμήθειαν είδος προσκομίζεται προ της ενεργείας του εις βάρος του προμηθευτού διακηρυχθέντος διαγωνισμού ή και μετ’ αυτόν εφ’ όσον ο διαγωνισμός ούτος απέβη άγονος. Η τοιαύτη εκπρόθεσμος παραλαβή ουδαμώς αποκλείει την εις βάρος του προμηθευτού επιβολήν των νομίμων κυρώσεων. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Άρθρ.1.-1.Δια την εκτέλεσιν των ως άνω προμηθειών, διενεργούνται διαγωνισμοί δι’ ενσφραγίστων προσφορών ή φανεροί, κατόπιν διακηρύξεως εκδιδομένης υπό του Υπουργού Εσωτερικών. 2.Η διακήρυξις καθορίζει τους όρους διενεργείας του διαγωνισμού, την ημερομηνίαν και ώραν ενάρξεως και λήξεως αποδοχής των προσφορών παρά της επιτροπής, σαφή συνοπτικήν περιγραφήν των υπό προμήθειαν ειδών, τα προσόντα των διαγωνιζομένων, τα στοιχεία και δικαιολογητικά συμμετοχής, την εγγύησιν και τον τρόπον καταθέσεως ταύτης, τας διατάξεις αίτινες θα ισχύσουν καθ’ όλην την διάρκειαν της συμβάσεως, τας τεχνικάς προδιαγραφάς και τυχόν ειδικούς όρους. Η διακήρυξις κατατίθεται εις τα γραφεία της Τεχνικής Υπηρεσίας του Υπουργείου και ευρίσκεται εις την διάθεσιν των ενδιαφερομένων κατά τας εργασίμους ημέρας και ώρας. Η περίληψις της διακηρύξεως διαλαμβάνει τον τόπον και τρόπον διεξαγωγής του διαγωνισμού, την ημερομηνίαν και ώραν λήξεως αποδοχής προσφορών, σαφή συνοπτικήν περιγραφήν της προμηθείας, τυχόν ειδικούς όρους και ημέρας και ώρας παροχής πληροφοριών. Η περίληψις της διακηρύξεως δημοσιεύεται εφ’ άπαξ εις δύο Εφημερίδας εκ των ημερησίως εκδιδομένων εν Ελλάδι πολιτικού περιεχομένου, ως και εν ημερησία εφημερίδι ημερησίω περιοδικώ οικονομικού περιεχομένου. (Αντί για τη σελ.280,21(γ) Σελ.280,21(δ) Τεύχος1195-Σελ.63 Η δημοσίευσις δέον να ενεργήται συγχρόνως, άλλως λογίζεται από της τελευταίας τοιαύτης. Εκτός της δημοσιεύσεως, αι διακηρύξεις γνωστοποιούνται προσέτι εν περιλήψει δι’ επικολλήσεως εις εμφανές μέρος της εισόδου του Καταστήματος του Υπουργείου και αποστέλλονται αμελλητί εις το Εμπορικόν και Βιομηχανικόν Επιμελητήριον Αθηνών, Πειραιώς, Πατρών και Θεσσαλονίκης, προς δε και εις την Ένωσιν Δήμων και Κοινοτήτων Ελλάδος. Μεταξύ της διενεργείας του διαγωνισμού και της χρονολογίας δημοσιεύσεως της διακηρύξεως δέον να μεσολαβή χρονικόν διάστημα κατά τα κατωτέρω ειδικώτερον οριζόμενα. Σελ.280,22(δ) Τεύχος1195-Σελ.64 3.Ε.α.11 ΄Εργα και προμήθειες Δήμων και Κοινοτήτων α)Προκειμένου περί διαγωνισμών εξωτερικού δέον να μεσολαβή χρονικόν διάστημα ουχί έλασσον των 45 ημερών. β)Προκειμένου περί διαγωνισμών εσωτερικού δέον νε μεσολαβή χρονικόν διάστημα ουχί έλασσον των 30 ημερών. Εις επειγούσας περιπτώσεις δύναται να χωρήση σύντμησις των ως άνω προθεσμιών αλλ’ εις χρόνον ουχί ελάσσονα των 10 ημερών προκειμένου περί διαγωνισμού εσωτερικού και 20 ημερών προκειμένου περί διαγωνισμού εξωτερικού. Οι διαγωνισμοί ενεργούνται εις το κατάστημα του Υπουργείου ενώπιον Επιτροπής συνιστωμένης δι’ αποφάσεως του Υπουργού Εσωτερικών. 4.Εις τους διαγωνισμούς γίνονται δεκτοί οίκοι κατασκευής των υπό προμήθειαν, ειδών, κατά περίπτωσιν της ημεδαπής ή εφ’ όσον τα υπό προμήθειαν είδη δεν παράγονται εν Ελλάδι της αλλοδαπής ή ανεγνωρισμένοι αντιπρόσωποι ή εισαγωγείς αυτών. Τα λαμβάνοντα μέρος εις τους διαγωνισμούς φυσικά ή νομικά πρόσωπα οφείλουσι να προσκομίσωσι κατά την διενέργειαν τούτων τα ακόλουθα δικαιολογητικά: α)Τα εν τη ημεδαπή ασκούντα το βιομηχανικόν ή βιοτεχνικόν επάγγελμα πιστοποιητικόν του οικείου Επιμελητηρίου εμφαίνον το ειδικόν αυτών επάγγελμα και την κατά το τρέχον του διαγωνισμού έτος άσκησιν αυτού. β)Προκειμένης αντιπροσωπεύσεως των εν αλλοδαπή ασκούντων το επάγγελμα αυτών προσώπων οι αντιπρόσωποι τούτων δέον να προσκομίσωσι την σχετικήν προς αντιπροσώπευσιν επιστολήν τούτων, κεκυρωμένην δια την γνησιότητα ταύτης υπό της αρμοδίας Ελληνικής Προξενικής Αρχής ή βεβαίωσιν μετά της επιστολής ταύτης του οικείου εν Ελλάδι Επιμελητηρίου βεβαιούντος ότι ούτοι τυγχάνουσιν ανεγνωρισμένοι αντιπρόσωποι των εν λόγω προσώπων, προκειμένης δε αντιπροσωπεύσεως προσώπων ασκούντων το επάγγελμα εν τη ημεδαπή οι αντιπρόσωποι τούτων δέον να προσκομίσωσι την περί αντιπροσωπεύσεως επιστολήν αυτών τεθεωρημένην δια την γνησιότητα της υπογραφής και του περιεχομένου ταύτης υπό του οικείου Επιμελητηρίου βεβαιούντος προσέτι και την κατά το τρέχον έτος άσκησιν του επαγγέλματος του αντιπροσωπευομένου. Πάντα τ’ ανωτέρω αναφερόμενα πρόσωπα εφ’ όσον ασκούσι το επάγγελμα αυτών εν Ελλάδα, ως επίσης και οι αντιπρόσωποι αυτών, δέον προσέτι να προσκομίσωσι και πιστοποιητικόν φορολογικής ενημερότητος, ως επίσης και πιστοποιητικόν ποινικού μητρώου ή του Υπουργείου Δικαιοσύνης, ότι δεν έχουσι καταδικασθή υπό των Ελληνικών Δικαστηρίων εις ποινήν συνεπαγομένην τας εκπτώσεις των άρθρ.59 και επομ. του Ποινικού Κώδικος. Η μη έγκαιρος προσαγωγή πάντων των ως άνω δικαιολογητικών επάγεται την απόρριψιν της γενομένης προσφοράς ως απαραδέκτου. Οι λαμβάνοντες μέρος εις τους ενεργουμένους υπό του Υπουργείου διαγωνισμούς δέον εν τη προσφορά αυτών να δηλώσιν ότι έχουσι πλήρη γνώσιν των όρων της διακηρύξεως και των συναφών ταύτη διατάξεων των κειμένων Νόμων. 5.Πάσα προσφορά εις δημόσιον διαγωνισμόν εκτός των κατά την παρ.4 απαιτουμένων δικαιολογητικών δέον προσθέτων να συνοδεύηται υποχρεωτικώς υπό του γραμματίου παραλαβής του Ταμείου Παρακαταθηκών και Δανείων ή εγγυητικής επιστολής ανεγνωρισμένης Τραπέζης, δια ποσόν ίσον προς 5% τουλάχιστον της αξίας της προσφοράς, ως εγγύησιν συμμετοχής, όπερ, εν η περιπτώσει ο καταθέτης δεν ήθελεν αναδειχθή μειοδότης επιστρέφεται εντός 5 ημερών από της κατακυρώσεως του διαγωνισμού εις τούτον Εν περιπτώσει προμηθειών εξωτερικού μετά ή άνευ διαγωνισμού δύνανται να γίνωσι δεκταί και εγγυήσεις Τραπεζών εξωτερικού τόσον δια την συμμετοχήν εις τον διαγωνισμόν όσον και δια την καλήν εκτέλεσιν της συμβάσεως. Η εγγύησις δια την καλήν εκτέλεσιν της συμβάσεως δύναται να κατατίθηται εις το εξωτερικόν εις την εκάστοτε ανταποκρίτριαν της Τραπέζης της Ελλάδος εντός τριών ημερών από της ανεπισήμου ειδοποιήσεως του προμηθευτού περί της ανοιγείσης υπέρ αυτού πιστώσεως. Αι άνευ εγγυήσεως ή άνευ της προσηκούσης εγγυήσεως προσφοραί απορρίπτονται ως απαράδεκτοι. Κατ’ εξαίρεσιν προκειμένου περί διαγωνισμών εξωτερικού αι υποβληθείσαι προσφοραί είναι δεκταί, εφ’ όσον η εγγύησις συμμετοχής εις τον διαγωνισμόν περιέλθη εις το Υπουργείον εντός 5 ημερών από της διενεργείας τούτου. Προ της υπογραφής της συμβάσεως ο τελευταίος μειοδότης υποχρεούται να διπλασιάση την κατατεθειμένην υπ΄αυτού εγγύησιν, ήτις και παραμένει μέχρι πλήρους εκτελέσεως της συμβάσεως ως εγγύησις δια την καλήν εκτέλεσιν αυτής. Αν το Υπουργείον κρίνη ότι δέον να κατατεθή μείζων πρόσθετος εγγύησις δια την καλήν εκτέλεσιν της συμβάσεως, υποχρεούται να καθορίζη τούτο εν τη διακηρύξει. Ενεργουμένης οριστικής παραλαβής μέρους τινός του υπό προμήθειαν είδους επιτρέπεται και ανάλογος αποδέσμευσις της εγγυήσεως καλής εκτελέσεως ως και της εγγυήσεως, ήτις κατεβλήθη υπό του προμηθευτού λόγω χορηγηθείσης αυτώ προκαταβολής, κατόπιν αποφάσεως του Υπουργού Εσωτερικών. 6.Αι προσφοραί των διαγωνιζομένων γίνονται δεκταί υπό της αρμοδίας δια την διεξαγωγήν του διαγωνισμού επιτροπής, συνεδριαζούσης δημοσία μέχρι της εν τη διακηρύξει ώρας λήξεως αποδοχής προσφορών. Η επίδοσις πλειόνων  προσφορών υπό του αυτού αντιπροσώπου δια το αυτό προσφερόμενον είδος απαγορεύεται πλην αν πρόκειται περί επιδόσεως εναλλακτικών προσφορών του αυτού συναγωνιζομένου και επιτρέπεται τούτο υπό της διακηρύξεως. (Μετά την σελ.280,22(α) Σελ.280,23 Τεύχος 552-Σελ.35 ΄Εργα και προμήθειες Δήμων και Κοινοτήτων 3.Ε.α.11 Παρελθούσης της εν τη διακηρύξει οριζομένης ώρας, κηρύσσεται λήξασα η παράδοσις των προσφορών και αναγράφεται τούτο εις τα πρακτικά, απαγορευομένης δι’ οιονδήποτε λόγον της αποδοχής μεταγενεστέρως προσφοράς, επί ποινή ακυρότητος του διαγωνισμού πλην εάν η επίδοσις προσφορών, αρξαμένη προ της εν τη διακηρύξει οριζομένης ώρας λήξεως αποδοχής προσφορών, συνεχίζεται άνευ διακοπής και μετά την ώραν ταύτην. Μετά την λήξιν της παραδόσεως των προσφορών, της συνεδρίας συνεχιζομένης δημοσία, άρχεται η υπό της επιτροπής αποσφράγισις των φακέλλων των προσφορών κατά σειράν επιδόσεως και αναγράφονται εν τω πρακτικώ τα εν εκάστω φακέλλω ευρισκόμενα έγγραφα περιληπτικώς, εις επήκοον των παρισταμένων. Ο εν τω φακέλλω ευρισκόμενος εσωτερικός φάκελλος ο περιέχων την οικονομικήν προσφοράν παραμένει εσφραγισμένος, αναγράφεται δε επ’ αυτού ο αυτός αύξων αριθμός του εξωτερικού φακέλλου. Μετά την καταγραφήν των δικαιολογητικών απασών των προσφορών οι παριστάμενοι εν τη αιθούση του διαγωνισμού εξέρχονται και η συνεδρία συνεχίζεται μυστική Η επιτροπή μυστικώς συνεδριάζουσα ελέγχει τα δικαιολογητικά έγγραφα των συναγωνιζομένων και αποφασίζει περί των αποκλεισθησομένων. Αποκαθισταμένης είτα της συνεδρίας δημοσίας ο πρόεδρος της επιτροπής ανακοινοί τους αποκλειομένους εκ του διαγωνισμού, ως και τους λόγους αποκλεισμού αυτών και καλεί αυτούς να παραλάβουν τα σχετικά έγγραφα αυτών μετά της ενσφραγίστου προσφοράς των. Ακολούθως αποσφραγίζονται κατά σειράν οι φάκελλοι των οικονομικών προσφορών των γενομένων δεκτών εις τον διαγωνισμόν, εφ’ ων αναγράφονται αι τιμαί μεγαλοφώνως ανακοινούμεναι. Προσφοραί μη φέρουσαι την υπογραφήν του μειοδότου ή μη σύμφωνοι προς τους όρους της διακηρύξεως απορρίπτονται, ως και προσφοραί αίτινες δεν χαρτοσημαίνονται κατά νόμον. Προσφορά παντάπασιν αόριστος και ανεπίδεκτος εκτιμήσεως απορρίπτεται ως απαράδεκτος. Επίσης απορρίπτεται ως απαράδεκτος προσφορά υπό αίρεσιν ή μη σύμφωνος προς τους όρους της διακηρύξεως, εκτός εάν εγκαίρως προ της κατακυρώσεως ο υποβαλών ταύτην παραιτηθή της αιρέσεως ή συμφωνήση προς την διακήρυξιν. Πάσα προσφορά συνεπάγεται αποδοχήν πάντων των όρων της διακηρύξεως. Αι προσφοραί, εφ’ όσον άλλως δεν ορίζεται εν τη διακηρύξει, δεσμεύουσι τους προσενεγκόντας αυτάς επί 30 ημέρας από της επομένης της διενεργείας του διαγωνισμού. Σελ.280,24 Τεύχος 552-Σελ.36 7.Η περί κατακυρώσεως απόφασις της επιτροπής διενεργείας της δημοπρασίας ως και η υπό του Υπουργού έγκρισις της κατακυρώσεως και η ανακοίνωσις της εγκρίσεως ταύτης προς τον ανακηρυχθέντα μειοδότην δύνανται να ενεργηθώσι και μετά την παρέλευσιν της ανωτέρω 30ημέρου προθεσμίας υπό την προϋπόθεσιν ότι εν τω μεταξύ δεν εχώρησεν κατά την κρίσιν της επιτροπής μεταβολή τιμών επί τα βελτίω και ότι ο ανακηρυχθείς μειοδότης συγκατατίθεται προς τούτο. Από της εν τη προηγουμένη παραγράφω ανακοινώσεως η σύμβασις της προμηθείας θεωρείται καταρτισθείσα το δε επακολουθούν περί αυτής έγγραφον δεν έχει συστατικόν χαρακτήρα. Η περί εγκρίσεως του διαγωνισμού απόφασις κοινοποιείται επί αποδείξει εις τον ανάδοχον υπό του Υπουργού των Εσωτερικών εντός 10 ημερών από της λήψεως της αποφάσεως ταύτης, συν τη προσκλήσει όπως ούτος εντός προθεσμίας ουχί ελάσσονος των πέντε ημερών, ούτε μείζονος των δέκα, από της κοινοποιήσεως της εγκρίσεως προσέλθη εις ωρισμένον τόπον και χρόνον δια την υπογραφήν της συμβάσεως, προσκομίζων συγχρόνως και την απαιτουμένην εγγύησιν καλής εκτελέσεως της προμηθείας. Ο Υπουργός των Εσωτερικών δύναται να απορρίψη ως απαράδεκτον δι’ ητιολογημένης αποφάσεώς του οιανδήποτε προσφοράν εάν ο προσενεγκών ταύτην δεν παρέχει τα εχέγγυα της πλήρους και τελείας εκπληρώσεως των επιβαλλομένων εκ της υπό κρίσιν προμηθείας υποχρεώσεώς του, ιδία δε εάν ούτος δεν ανταπεκρίθη εν τω παρελθόντι εις ανατεθείσας εις αυτόν προμηθείας και εντεύθεν εγένετο πρόξενος σοβαρών ανωμαλιών εις την Υπηρεσίαν. Αι έγγραφαι προσφοραί, ως και πάντα τα απαιτούμενα δικαιολογητικά συμμετοχής εις τον διαγωνισμόν μονογράφονται κατά την διενέργειαν τούτου υφ’ απάντων των μελών της επιτροπής. Αντιπροσφοραί δεν γίνονται δεκταί. 3.Ε.α.11 ΄Εργα και προμήθειες Δήμων και Κοινοτήτων 8.Η επί του διαγωνισμού επιτροπή επιφυλλάσσεται να εκδώση την απόφασίν της εις επομένην κατ’ ιδίαν συνεδρίαν και διαβιβάζει τον φάκελλον των προσφορών μεθ’ απάντων των υποβληθέντων υπό των μειοδοτών στοιχείων προς εξέτασιν, τεχνικοοικονομικήν αξιολόγησιν και γνωμοδότησιν εις ειδικήν προς τούτο επιτροπήν εκ τεχνικών, συγκροτουμένην δι’ αποφάσεως του Υπουργού  Εσωτερικών, οριζούσης και την προθεσμίαν υποβολής του πορίσματος της εξετάσεως. Η ανωτέρω επιτροπή αξιολογήσεως των προσφορών διαβιβάζει την γνωμοδότησίν της περί της προκριτέας προσφοράς προς την επιτροπήν διενεργείας του διαγωνισμού, ήτις εις κατ’ ιδίαν συνεδρίασίν της, καταχωρεί ταύτην εις το πρακτικόν του διαγωνισμού και ανακηρύσσει ανάδοχον της προμηθείας τον προσενεγκόντα την συμφεροτέραν από τεχνικοοικονομικής απόψεως προσφοράν, της ευθηνοτέρας προσφοράς μη αποτελούσης απόλυτον κριτήριον δια την τοιαύτην ανάδειξιν. Η επιτροπή υποχρεούται να υποβάλη το πρακτικόν του διαγωνισμού μετά του φακέλλου τούτου μετά των τυχόν ενστάσεων και της επί τούτων γνώμης της εις το Υπουργείον Εσωτερικών. Ο Υπουργός των Εσωτερικών λαμβάνων υπ’ όψιν το υποβληθέν πρακτικόν της επιτροπής και τα λοιπά στοιχεία του φακέλλου του διαγωνισμού, ως και τας τυχόν υποβληθείσας ενστάσεις προέρχεται εις την έγκρισιν ή μη τούτου δι’ αποφάσεως αυτού. Προκειμένου περί προμηθείας ειδών εκ του εξωτερικού η κατακύρωσις εγκρίνεται και υπό του Υπουργού Εμπορίου. 9.Ο φανερός διαγωνισμός διεξάγεται και το αποτέλεσμα τούτου εγκρίνεται καθ’ ον τρόπον και ο δι’ ενσφραγίστων προσφορών, με την διαφοράν ότι αντί επιδόσεως φακέλλου με προσφοράν, ο διαγωνιζόμενος παραδίδει εις την επιτροπήν τα απαιτούμενα στοιχεία και δικαιολογητικά συμμετοχής και την υπό της διακηρύξεως προβλεπομένην εγγύησιν, προσυπογράφει δε ακολούθως εις το πρακτικόν μειοδοσίας εις ειδικήν στήλην και εις την ιδίαν σειράν, εις ην καταχωρούνται τα στοιχεία και δικαιολογητικά τούτου, ως και η υπ’ αυτού προσφερομένη τιμή ολογράφως και αριθμητικώς. Εφ’ όσον εξαντληθή η σειρά των διαγωνιζομένων καλούνται εξ αρχής και με την ιδίαν σειράν όπως βελτιώσωσι τας προσφοράς των ή εν εναντία περιπτώσει παραιτηθώσι μέχρις ου απομείνη εις και μόνον, όστις ανακηρύσσεται τελευταίος μειοδότης. Επιτρέπεται, εφ’ όσον συνεχίζεται ο προφορικός διαγωνισμός και δεν έχει κλείσει το πρακτικόν, ο αποσυρθείς εκ των διαγωνισθέντων, να συναγωνισθή εκ νέου. Το αυτό ισχύει και δι’ οιονδήποτε πληρούντα τους όρους της διακηρύξεως και μη προσελθόντα εξ αρχής εις τον διαγωνισμόν να διαγωνισθή υπό τας αυτάς προϋποθέσεις. Ενστάσεις Άρθρ.2.-Ενστάσεις κατά της συμμετοχής μειοδότου ή της νομιμότητος της διεξαγωγής ή της διακηρύξεως του διαγωνισμού υποβάλλονται μόνον εγγράφως κατά την διάρκειαν του διαγωνισμού ή εντός 24 ωρών από της διενεργείας αυτού υπό των μετασχόντων εις αυτόν, κατατιθέμεναι εις το πρωτόκολλον του Υπουργείου και απευθυνόμεναι εις τον Πρόεδρον της Επιτροπής. Δείγματα Άρθρ.3.-Οσάκις υπό της διακηρύξεως του διαγωνισμού απαιτείται η κατάθεσις δειγμάτων, ταύτα κατατίθενται πάντοτε εις διπλούν κατά τον εν τη διακηρύξει καθοριζόμενον προς τούτο χρόνον, άλλως ταύτα κατατίθενται μετά της προσφοράς. Προκειμένου περί αυτοκινήτων οχημάτων ή ειδικού τύπου μηχανημάτων ορίζεται δια της διακηρύξεως ο αριθμός των απαιτουμένων δειγμάτων, άτινα θα προσκομισθώσιν υπό των διαγωνιζομένων προς επίδειξιν ή έλεγχον περί του τρόπου κατασκευής των ή έλεγχον αποδόσεων κτλ. Ο χρόνος προσκομίσεως των δειγμάτων δέον όπως εμπίπτη εις την χρονικήν διάρκειαν αξιολογήσεως των προσφορών υπό της αρμοδίας προς τούτο επιτροπής. Προσφορά άνευ προσκομίσεως δειγμάτων, οσάκις απαιτούνται τοιαύτα απορρίπτεται ως απαράδεκτος. Τα κατατιθέμενα δείγματα σφραγίζονται ιδιαιτέρως έκαστον ενώπιον του προμηθευτού, υπό της επιτροπής δια μολυβδοσφραγίδων συντασσομένου σχετικού πρακτικού. Εκ των ούτω επισημοποιουμένων δειγμάτων το μεν έν παραδίδεται υπό της επιτροπής προς έλεγχον εις την οικείαν επιτροπήν αξιολογήσεως ή προς χημικήν εξέτασιν, το δε έτερον φυλάσσεται εις ειδικήν παρά τω Υπουργείω αποθήκην. Προκειμένου περί αυτοκινήτων οχημάτων ή ειδικού τύπου μηχανημάτων τα δείγματα προσκομίζονται εις την επιτροπήν αξιολογήσεως των προσφορών υπό της οποίας συντάσσεται σχετικόν πρακτικόν εις ο αναγράφονται οι χαρακτηριστικοί αριθμοί των οχημάτων τούτου προσυπογραφομένου υπό της Επιτροπής αξιολογήσεως και του διαγωνιζομένου. Τα, εις μη ανακηρυχθέντας μειοδότας, ανήκοντα δείγματα επιστρέφονται εις τούτους, εφ’ όσον ζητηθώσιν, εν η δε περιπτώσει παραμείνωσιν αζήτητα πέραν του έτους, διατίθενται δωρεάν υπέρ των Οργανισμών Τοπικής Αυτοδιοικήσεως, δι’ αποφάσεως του Υπουργού ή καταστρέφονται ως άχρηστα υπό επιτροπής οριζομένης υπό του Υπουργού Εσωτερικών. (Μετά την σελ.280,24) Σελ.280,25 Τεύχος 552-Σελ.37 ΄Εργα και προμήθειες Δήμων και Κοινοτήτων 3.Ε.α.11 Καταναγκαστικά μέτρα, κατάπτωσις εγγυήσεων, ποινικαί ρήτραι και έκπτωσις προμηθευτού Άρθρ.4.-1.Εάν, ο εις ον κατεκυρώθη ο διαγωνισμός προμηθευτής, δεν εμφανισθή, καίτοι ειδοποιηθείς προς τούτο, προς υπογραφήν της συμβάσεως ή αρνηθή να υπογράψη ταύτην, κηρύσσεται έκπτωτος κατά τας διατάξεις της παρ.2 του παρόντος άρθρου της εγγυήσεώς του εκπιπτούσης εις όφελος του Υπουργείου και επαναλαμβάνεται ο διαγωνισμός, διατηρουμένου του δικαιώματος αποκαταστάσεως πάσης τυχόν ζημίας του Υπουργείου εκ της επαναλήψεως ταύτης εις βάρος του μη υπογράψαντος την σύμβασιν αναδόχου. 2.Οσάκις ο ανάδοχος δεν συμμορφούται προς τας υποχρεώσεις του, τας απορρεούσας εκ της συμβάσεως και των διατάξεων της παρούσης αποφάσεως καλείται εγγράφως όπως εντός ευλόγου προθεσμίας, πάντως ουχί ελάσσονος των 10 ημερών, συμμορφωθή προς τας υποχρεώσεις του ή τας αρμοδίως δοθείσας αυτώ εγγράφως, διαταγάς. Εάν ο ανάδοχος δεν συμμορφωθή προς την ειδικήν ταύτην διαταγήν εντός της ταχθείσης προθεσμίας ο Υπουργός των Εσωτερικών δι’ αποφάσεώς του κηρύσσει αυτόν έκπτωτον της συμβάσεως και διατάσσει την παύσιν της περαιτέρω διαδικασίας της προμηθείας. Ο προμηθευτής εντός ανατρεπτικής προθεσμίας 10 ημερών από της εις αυτόν κοινοποιήσεως της περί εκπτώσεως αποφάσεως, του Υπουργού, δικαιούται όπως υποβάλη ένστασιν κατ’ αυτής, κατατιθεμένην εις το Υπουργείον και πρωτοκολλουμένην αμέσως. Επί της αποδοχής ή απορρίψεως της ενστάσεως αποφαίνεται οριστικώς ο Υπουργός των Εσωτερικών. Εν περιπτώσει εκπτώσεως προμηθευτού η υπό τούτου κατατεθειμένη εγγύησις καλής εκτελέσεως της προμηθείας εκπίπτει υπέρ του Υπουργείου, στερουμένου συγχρόνως τούτου του δικαιώματος συμμετοχής εις δημοπρασίας προμηθειών δι’ ωρισμένον χρονικόν διάστημα, οριζομένον δια της περί εκπτώσεως αποφάσεως, ουχί μικροτέρου πάντως του εξαμήνου. Η συνέχισις των λόγω εκπτώσεως, του αναδόχου διακοπεισών προμηθειών, αφ’ ης καταστή οριστική αύτη και δι’ ας ποσότητας και είδη ούτος ήτο υπόχρεως ενεργείται κατόπιν αποφάσεως του Υπουργού Εσωτερικών δια νέου διαγωνισμού και εν επειγούση ανάγκη καθ’ οιονδήποτε τρόπον, εις βάρος και δια λογαριασμόν αυτού, επιφυλασσομένου του δικαιώματος της ειπράξεως των επί πλέον δαπανηθέντων κατά τας περί εισπράξεως δημοσίων εσόδων ισχυούσας διατάξεις. Εάν αντιθέτως η δαπάνη αποβή μικροτέρα, ουδέν δικαίωμα επί της διαφοράς έχει ο κηρυχθείς έκπτωτος ανάδοχος. Σελ.280,26 Τεύχος 552-Σελ.38 3.Εις περίπτωσιν αδικαιολογήτου υπερβάσεως των προθεσμιών παραδόσεως των υπό προμήθειαν ειδών ο Υπουργός των Εσωτερικών δι’ αποφάσεως αυτού δύναται να επιβάλη ποινικήν ρήτραν επί τη βάσει του σχετικού όρου διακηρύξεως και της συμβάσεως. 4.Εις περίπτωσιν αντικανονικής και ατάκτου παραδόσεως ειδών τινων, ο Υπουργός των Εσωτερικών δι’ αποφάσεώς του δύναται να επιβάλη ειδικόν πρόστιμον. 5.Το προϊόν των δια του παρόντος άρθρου, απιβαλλομένων χρηματικών ποινών περιέρχεται εις πίστωσιν του παρά τω Ταμείω Παρακαταθηκών και Δανείων, τηρουμένου σχετικού λογαριασμού. Γενικαί Διατάξεις Άρθρ.5.-Ο Υπουργός των Εσωτερικών αποφασίζει: 1)Περί κατακυρώσεως ή μη του διαγωνισμού ή επαναλήψεως ή οριστικής ματαιώσεως τούτου ή πραγματώσεως της προμηθείας δι απ’ ευθείας συμφωνίας. 2)Περί εκπτώσεως του προμηθευτού από της ανατεθείσης αυτώ προμηθείας και παντός εν γένει εκ ταύτης δικαιώματός του. 3)Περί καταπτώσεως της κατατεθείσης δια την συμμετοχήν ή καλήν εκτέλεσιν εγγυοδοσίας και της επαναλήψεως του διαγωνισμού εις βάρος του προμηθευτού. 4)Περί προμηθείας του είδους εις βάρος του αρνηθέντος την υπογραφήν της συμβάσεως μειοδότου εκ των αμέσως μετ’ αυτόν μειοδοτών λαβόντων μέρος εις τον αυτόν διαγωνισμόν. 5)Περί καταλογισμού εις βάρος του προμηθευτού της τυχόν επί πλέον διαφοράς μεταξύ της τιμής της κατακυρώσεως και της τιμής εις ην το Δημόσιον επρομηθεύθη ή ηδύνατο να προμηθευθή το είδος τούτο. 6)Περί παρατάσεως της συμβατικής προθεσμίας μέχρι του 1/4 του συμβατικού χρόνου μετά κυρώσεων ή μη. 7)Περί της ολικής ή μερικής παραλαβής ή αντικαταστάσεως ειδους με την εν τη συμβάσει τιμήν ή με ηλαττωμένην τοιαύτην. 8)Περί εγκρίσεως ή μη παραλαβής εκπροθέσμως προσκομιζομένου είδους και αν τυχόν διακηρυχθή εις βάρος του διαγωνισμός εφ’ όσον η παράδοσις ενεργηθή πλήρης προς τούτο ή ο διαγωνισμός απέβη άγονος. 9)Περί της επιβολής προστίμου ή ποινικής ρήτρας δι’ εκπρόθεσμον αντικανονικήν και άτακτον παράδοσιν. 10)Περί ερμηνείας όρων της συμβάσεως. 3.Ε.α.11 ΄Εργα και προμήθειες Δήμων και Κοινοτήτων 11)Περί τροποποιήσεως της συμβάσεως εφ’ όσον αύτη ζητείται εγγράφως υπό του Υπουργείου ή και υπό του προμηθευτού και εφ’ όσον δια ταύτης ούτε μεταβολή του συμφωνηθέντος πράγματος, ούτε ζημία είς το Δημόσιον, ούτε ωφέλεια εις τον προμηθευτήν επέρχονται εκπιπτομένου εν ενάντια περιπτώσει αναλόγου μέρους του τιμήματος. 12)Περί καταργήσεως εν μέρει ή εν όλω της συμβάσεως είτε δι’ αντιθέτου συμφωνίας είτε δια συμβιβασμού μετά του προμηθευτού, εφ’ όσον η κατάργησις αύτη ζητείται εγγράφως υπό του Υπουργείου και εφ’ όσον εις ταύτην συναινεί ο προμηθευτής. Κατά την περίπτωσιν του παρόντος και του αμέσως προηγουμένου εδαφίου η δήλωσις συναινέσεως του προμηθευτού καταχωρείται εν τη οικεία αποφάσει ήτις ισχύει ως σύμβασις, μη απαιτουμένης της υπογραφής τοιαύτης. Αποκλεισμός προμηθευτών εκ της συμμετοχής εις διαγωνισμούς Άρθρ.6.-Δι’ ητιολογημένης αποφάσεως του Υπουργείου Εσωτερικών δύναται να αποκλεισθή από τινος συγκεκριμένου διαγωνισμού προ ή και μετά την ενέργειαν τούτου, ως και επί ωρισμένον, ή αόριστον χρόνον από παντός διαγωνισμού παν πρόσωπον όπερ κατά την κρίσιν του δεν θα ηδύνατο να ανταποκριθή επαρκώς προς τας υποχρεώσεις του ή τους απαιτουμένους όρους ασφαλείας της προμηθείας ή προς οιανδήποτε άλλην υπηρεσιακήν ανάγκην ελέγχου και ασφαλείας και δη προμηθευτάς οι οποίοι δεν εξεπλήρωσαν μετά της απαιτουμένης εν ταις συναλλαγαίς καλής πίστεως και συνεπείας αναληφθείσας προς το Δημόσιον υποχρεώσεις των ή εκηρύχθησαν έκπτωτοι. Προμήθειαι άνευ διαγωνισμού Άρθρ.7.-Προμήθειαι άνευ διαγωνισμού ενεργούνται μόνον κατόπιν προηγουμένης σχετικής ανακοινώσεως δημοσιευομένης και γνωστοποιουμένης εν γένει κατά τα εν παρ.2 του άρθρ.1 της παρούσης οριζόμενα. Αι σχετικαί προς την άνευ διαγωνισμού προμήθειαν συζητήσεις και διαπραγματεύσεις διεξάγονται απ’ ευθείας υπό της αρμοδίας προς τούτο επιτροπής, ενώπιον της οποίας πας ενδιαφερόμενος δύναται να υποβάλη εν οιαδήποτε συνεδριάσει ταύτης, από της δημοσιεύσεως της ως άνω ανακοινώσεως τας προτάσεις του, εγγράφως ή προφορικώς με βάσιν πάντοτε τους ανακοινωθέντας όρους, εφ’ ων όμως τόσον ούτος όσον και η επιτροπή δύναται να απομακρυνθώσιν υπό τον περιορισμόν να μη επέρχηται εντεύθεν μεταβολή του ζητουμένου πράγματος εις νέον τοιούτον. Περί της επελθούσης μετά του προμηθευτού συμφωνίας και των όρων ταύτης γίνεται μνεία εν τω οικείω πρακτικώ της επιτροπής, όπερ τελεί υπό την αίρεσιν της εγκρίσεως του Υπουργού των Εσωτερικών ή και του Υπουργού Εμπορίου. Πάσα δήλωσις του προμηθευτού περιλαμβανομένη εν των πρακτικώ δεσμεύει αυτόν μέχρι της εις τούτον ανακοινώσεως της προρηθείσης εγκρίσεως, από δε ταύτης, ήτις δεν δύναται να λάβη χώραν εις χρόνον επέκεινα των 30 ημερών από της δημοσιεύσεως της ανακοινώσεως, η σύμβασις θεωρείται συναφθείσα. Περί της αυτής ως άνω συμφωνίας εκδίδεται υπό του Υπουργείου ανακοίνωσις γνωστοποιουμένη δι’ επικολλήσεως εις εμφανές μέρος της εισόδου του καταστήματος, μετά δε την τοιαύτην γνωστοποίησιν της ανακοινώσεως ουδεμία πρότασις γίνεται δεκτή. Η εν λόγω γνωστοποίησις δεν δύναται να λάβη χώραν προ της παρελεύσεως 10 ημερών από της δημοσιεύσεως της ανακοινώσεως. Ουδεμία προμήθεια άνευ διαγωνισμού δύναται να πραγματοποιηθή εις τίμημα ίσον ή ανώτερον του επιτευχθέντος εις προηγηθέντα τυχόν δια ταύτην διαγωνισμόν,εφ’ όσον συντρέχουσιν οι αυτοί όροι και προυποθέσεις. Οι επιθυμούντες να αναλάβωσι προμήθειαν, άνευ διαγωνισμού, δέον προηγουμένως να προσκομίσωσι τα απαιτούμενα δια την συμμετοχήν αυτών εις διαγωνισμόν δικαιολογητικά, ως και την απαιτουμένην κατά ταύτην εγγύησιν, διπλασιαζομένην κατά την υπογραφήν της συμβάσεως. Υπογραφή Συμβάσεως Άρθρ.8.-Δια τας υπό του Υπουργείου πραγματοποιουμένας προμηθείας μετά ή άνευ διαγωνισμού υπογράφονται μεταξύ αυτού και των προμηθευτών συμβάσεις. Τας συμβάσεις ταύτας υπογράφει εκ μέρους του Υπουργείου Εσωτερικών ο Υπουργός ή έτερον πρόσωπον έχον την προς τούτο αρμοδιότητα ή εντολήν και τούτου κωλυομένου ο νόμιμος αυτού αναπληρωτής. Αι ως άνω συμβάσεις δεν έχουσι συστατικόν χαρακτήρα αλλ’ αποδεικτικόν τοιούτον. Το κείμενον των συμβάσεων κατισχύει παντός άλλου κειμένου εφ’ ου τυχόν τούτο εκδίδεται (διακηρύξεων, προσφορών κλπ.) εκτός προφανών σφαλμάτων ή παραδρομών εν γένει. Τα έξοδα καταρτίσεως των συμβάσεων βαρύνουσι τον προμηθευτήν. Παραλαβαί προμηθειών 